
Tisztelt Közgyűlés!

Zalaegerszeg Megyei Jogú Város Közgyűlése 2013. április 11-i ülésén tárgyalta a Közlekedés Operatív Program KÖZOP-5.5.0-09-11 jelű, „Városi elővárosi közösségi közlekedés fejlesztése” c. pályázati konstrukciójára benyújtott
· a „Zalaegerszeg elővárosi közlekedési rendszereinek fejlesztése” tárgyú, KÖZOP-5.5.0-09-11-2012-0016 azonosító számú, valamint
· a „Zalaegerszeg intermodális közösségi közlekedési csomópont létesítése” tárgyú, KÖZOP-5.5.0-09-11-2012-0019  azonosító számú
önkormányzati pályázatokról készített előterjesztést.

A Közgyűlés ZMJVK 70/2013/3. (IV.11.) sz. határozatában felkérte a polgármestert „… hogy rendszeresen, de legalább 6 havonta tájékoztassa a szakbizottságokat, illetve a Közgyűlést a projektek előrehaladásáról”.

A 100 %-os támogatási intenzitású projektek támogatási szerződését önkormányzatunk 2013. március 8-án kötötte meg az operatív program közreműködő szervezetével, a KIKSZ Közlekedésfejlesztési Zrt-vel.

Mindkét előkészítési projekt az alábbi projektelemekből áll:

· részletes megvalósíthatósági tanulmány (RMT) készítés 
· projektmenedzsment

· közbeszerzés lebonyolítása

A két projektet 2014 augusztusában kell lezárnunk, tehát addig kell elkészülniük a szükséges dokumentációknak.

A projektelemek Támogatási Szerződésben részletezett elszámolható költsége:

	Projektelem megnevezése
	Elszámolható költség (bruttó Ft)

	
	KÖZOP-5.5.0-09-11-2012-0016 számú projekt
	KÖZOP-5.5.0-09-11-2012-0019 számú projekt

	RMT készítése, a megalapozó tevékenységekkel
	241 300 000
	320 040 000


	Közbeszerzés lebonyolítása (versenyeztetés)
	12 700 000
	12 700 000

	Projektmenedzsment
	7 239 000
	9 525 000

	Projekt összesen
	261 239 000
	342 265 000

	Ebből: megítélt támogatás
	261 239 000
	342 265 000

	            önkormányzati saját erő
	- 
	-


A projektek megvalósítása érdekében a Támogatási Szerződések aláírást követő időszakban az alábbi tevékenységek valósultak meg.
Projektmenedzsment szervezet kiválasztása
Nemzeti eljárásrendben lefolytattuk a „Zalaegerszeg elővárosi közlekedési rendszereinek fejlesztése” (KÖZOP-5.5.0-09-11-2012-0016) és Zalaegerszeg intermodális közösségi közlekedési csomópont létesítése (KÖZOP-5.5.0-09-11-2012-0019) tárgyú előkészítési projektek teljeskörű projektmenedzsment feladatainak ellátása” tárgyú hirdetmény nélküli tárgyalásos eljárást, melyben a két projektnek megfelelően 2 részre történő ajánlattételi lehetőséget biztosítottunk.
Az eredményes eljárásban 2013. június 25-én az önkormányzat két külön Megbízási szerződést kötött a CASHFUND Szolgáltató Zrt-vel (1188 Budapest, Damjanich u. 15.):
a KÖZOP-5.5.0-09-11-2012-0016 projektnél:
nettó 5.500.000 Ft + 27 % ÁFA = 6.985.000 Ft összeggel,
a KÖZOP-5.5.0-09-11-2012-0019 projektnél:
nettó 7.250.000 Ft + 27 % ÁFA = 9.207.500 Ft összeggel.
A szerződésekhez szükséges pénzügyi fedezet projekteken belül teljes mértékben rendelkezésre áll.

A közbeszerzési eljárást a Közreműködő Szervezet a 2007-2013 programozási időszakban az Európai Regionális Fejlesztési Alapból, az Európai Szociális Alapból és a Kohéziós Alapból származó támogatások felhasználásának rendjéről szóló 4/2011. (I.28.) Korm. rendelet 39. § szerint ellenőrizte, és 2013. 06. 25-én kiadta a támogató tartalmú utóellenőrzési jelentést.

Közbeszerzési szakértő kiválasztása

Nemzeti eljárásrendben lefolytattuk a „Zalaegerszeg elővárosi közlekedési rendszereinek fejlesztése” (KÖZOP-5.5.0-09-11-2012-0016) és Zalaegerszeg intermodális közösségi közlekedési csomópont létesítése (KÖZOP-5.5.0-09-11-2012-0019) tárgyú előkészítési projektekhez közbeszerzési szakértő kiválasztása” tárgyú hirdetmény nélküli tárgyalásos eljárást., melyben a két projektnek megfelelően biztosítottunk a 2 részre történő ajánlattételi lehetőségét.
Az eljárásban 2013. július 9-én az önkormányzat a két KÖZOP projektre külön-külön Megbízási szerződést kötött a PROVITAL Fejlesztési Tanácsadó Zrt-vel (1022 Budapest, Bimbó út 68.), egyenként nettó 9.600.000 Ft + 27 % ÁFA = 12.192.000 Ft összeggel.
A szükséges pénzügyi fedezet a projekteken belül 100 % ban rendelkezésre áll.

A Közreműködő Szervezet a 4/2011. (I.28.) Korm. rendelet 39. § szerint ezt a közbeszerzési eljárást is ellenőrizte, és 2013. 07. 15-én a támogató tartalmú utóellenőrzési jelentést kiadta.
Részletes megvalósíthatósági tanulmány (RMT) készítés
A projektmenedzsmenti feladatokat ellátó szakemberek és a közbeszerzési szakértők aktív közreműködésével a Részletes Megvalósíthatósági Tanulmány elkészítésére vonatkozó közbeszerzési eljárásokhoz az ajánlati felhívás és az ajánlati dokumentáció összeállításra került.

Tekintettel arra, hogy ezen közbeszerzési eljárások az uniós értékhatárt elérik, az ajánlati felhívás feladása előtt le kell folytatni a 4/2011. (I.28.) Korm. rendelet 39/B- 45. § szerinti folyamatba épített minőségbiztosítást.

Az NFÜ Közbeszerzés Felügyeleti Főosztálya támogató tartalmú minőségellenőrzési valamint szabályossági tanúsítványának birtokában, várhatóan 2013. november elején kerül sor az ajánlati felhívások feladására, illetve megjelentetésére.
A Városfejlesztési, Üzemeltetési és Tervezési Bizottság 121/2013. számú határozatával a Közlekedés Operatív Program forrásaira benyújtott pályázatok állásáról szóló tájékoztatót 9 igen szavazattal,
1 tartózkodás mellett elfogadásra javasolta a közgyűlésnek. Javasolta, hogy az előterjesztés egészüljön ki azzal, hogy ki a menedzsment és a közbeszerző.
A Bizottság határozatának megfelelően az előterjesztés kiegészítésre került.
A Gazdasági Bizottság az előterjesztést 176/2013. számú határozatával 12 igen egyhangú szavazattal tudomásul vette.

Kérem a Tisztelt Közgyűlést a tájékoztató elfogadására!

Zalaegerszeg, 2013. október 15.

Gyutai Csaba sk.
polgármester

